ທ່ານ Mladic ຈະໄປປາກົດ ທີ່ສານເຊີເບຍອີກ
ອະດີດຜູ້ບັນຊາການ ທະຫານເຊີເບຍໃນບອສເນຍ ຈະໄປປາກົດໂຕທີ່ສານອີກ ໃນວັນສຸກມື້ນີ້
ມີກຳນົດວ່າທ່ານ Ratko Mladic ຜູ້ຕ້ອງສົງໄສເປັນຜູ້ກໍ່ ອາດຊະຍາກຳສົງຄາມຊາວເຊີເບຍຈະໄປປາກົດໂຕທີ່ສານ ໃນນະຄອນຫຼວງ Belgrade ອີກໃນວັນສຸກມື້ນີ້ ເພື່ອຮັບ ຟັງການພິຈາລະນາກ່ຽວກັບການສົ່ງໂຕຜູ້ກ່ຽວໄປໃຫ້ສານ ອາດຊະຍາກຳສະຫະປະຊາຊາດຍ້ອນໂທດກຳຕ່າງໆທີ່ໄດ້ ກໍ່ຂຶ້ນໃນລະຫວ່າງສົງຄາມຢູ່ໃນບອສເນຍນັ້ນ ອະດີດຜູ້ບັນຊາການທະຫານ ຂອງຊາວເຊີເບຍໃນບອສ ເນຍທ່ານນີ້ໄດ້ຖືກນຳໂຕຂຶ້ນສານ ໃນວັນພະຫັດວານນີ້ ຫຼັງຈາກຜູ້ກ່ຽວຖືກຈັບ ຢູ່ໃນພາກເໜືອຂອງເຊີເບຍ ລຸນ ຫຼັງທີ່ໄດ້ທຳການຫຼົບລີ້ມາ ເປັນເວລາ 16 ປີ ການໄປ ປາກົດໂຕຢູ່ສານ ຂອງທ່ານ Mladic ໄດ້ຖືກຕັດໃຫ້ສັ້ນ ລົງຍ້ອນອັນທີ່ທະນາຍຄວາມຂອງທ່ານເວົ້າວ່າ ສຸກຂະ ພາບທີ່ຊຸດໂຊມ ຂອງທ່ານນັ້ນ ພວກທ່ານໝໍກຳລັງພິຈາ ລະນາຢູ່ວ່າທ່ານເໝາະທີ່ຈະຖືກດຳເນີນຄະດີຕໍ່ໄປຫຼືບໍ່ ສານຂອງອົງການສະຫະປະຊາຊາດ ຮັບຜິດຊອບກ່ຽວກັບໂທດກຳຕ່າງໆທີ່ໄດ້ກໍ່ຂຶ້ນຢູ່ໃນອະ ດີດປະເທດຢູໂກສະລາເວຍໄດ້ຟ້ອງທ່ານ Mladic ໃນປີ 1995 ກ່ຽວກັບໂທດກຳຕ່າງໆທີ່ ທ່ານໄດ້ກໍ່ຂຶ້ນຫຼືອອກຄຳສັ່ງໃຫ້ກໍ່ຂຶ້ນຕາມທີ່ໄດ້ມີການກ່າວຫາໃນລະຫວ່າງການປິດລ້ອມນະ ຄອນ Sarajevo ໃນບອສເນຍແລະການສັງຫານພວກຜູ້ຊາຍແລະເດັກນ້ອຍຜູ້ຊາຍມຸສລິມ ໃນບອສເນຍ 8,000 ຄົນໃກ້ໆເມືອງ Srebrenica ສານເຊີເບຍຈະພິຈາລະນາເບິ່ງວ່າເງື່ອນໄຂຕ່າງໆກ່ຽວກັບການສົ່ງໂຕທ່ານ Mladic ໄປໃຫ້ ສານອາດຊະຍາກຳສະຫະປະຊາຊາດ ທີ່ນະຄອນ Hague ນັ້ນຄົບຖ້ວນຫຼືບໍ່ ເຈົ້າໜ້າທີ່ເຊີ ເບຍເວົ້າວ່າ ຂັ້ນຕອນດັ່ງກ່າວນີ້ຈະໃຊ້ເວລານຶ່ງອາທິດ ຣັດເຊຍຊຶ່ງເປັນພັນທະມິດຂອງເຊີເບຍໄດ້ຮຽກຮ້ອງໃຫ້ການດຳເນີນຄະດີເປັນໄປຢ່າງຍຸດຕິ ທຳແລະບໍ່ລຳອຽງ ກະຊວງການຕ່າງປະເທດຣັດເຊຍ ກ່າວໃນວັນສຸກມື້ນີ້ວ່າ ການດຳເນີນ ຄະດີບໍ່ຄວນຈະຖືກນຳໃຊ້ເພື່ອແກ່ຍາວວຽກງານຂອງສານ ການຈັບກຸມທ່ານ Mladic ແລະອີກຄົນນຶ່ງທີ່ຍັງຫຼົບລີ້ຢູ່ຄືທ່ານ Goran Hadzic ຊຶ່ງເປັນ ຊາວເຊີເບຍໃນໂຄຣເອເຊຍ ແມ່ນເງື່ອນໄຂທີ່ສຳຄັນໃນການດຳເນີນຄວາມພະຍາຍາມຂອງ Belgrade ເພື່ອຂໍສະມັກເຂົ້າເປັນສະມາຊິກຂອງສະຫະພາບຢູໂຣບ